คำค้นหายอดฮิตในกูเกิลประจำปี 2557
กูเกิล ผู้ให้บริการเว็บไซต์เซิร์จเอ็นจิ้นยักษ์ใหญ่ของโลก เผยสถิติประจำปี 2557 ระบุคำที่ผู้ใช้ทั่วโลกค้นหามากที่สุดในปีนี้ คือ โรบิน วิลเลียมส์ ดาราตลกฮอลลีวูดชื่อก้องที่เสียชีวิตไปเมื่อเดือน ส.ค.ที่ผ่านมา แซงหน้าคำค้นหายอดฮิตอื่นๆ อาทิ ฟุตบอลโลก ไวรัสอีโบลา เที่ยวบินที่สูญหายอย่างปริศนาเอ็มเอช 370 สายการบินมาเลเซียแอร์ไลน์ส ไปจนถึงกองกำลังรัฐอิสลามไอเอส การท้าถังน้ำแข็งราดหัว ไอซ์ บัคเก็ต แชลลินจ์ และการ์ตูนอะนิเมชั่นค่ายดิสนีย์เรื่องโฟรเซ่น,ส่วนข้อมูลที่ผู้ใช้ในสหรัฐฯค้นหานั้น มีแตกต่างออกไปบ้างเล็กน้อย โดยให้ความสนใจเป็นพิเศษในกรณีตำรวจผิวขาวยิงวิสามัญฆาตกรรมนายไมเคิล บราวน์ ชาวอเมริกันผิวสีวัย 18 ปี ที่ลุกลามใหญ่โตกลายเป็นประเด็นเรียกร้องสิทธิ และกรณีวิกฤตการณ์ยูเครนขัดแย้งเรื่องดินแดนกับรัสเซีย,ทั้งนี้ การเปิดเผยข้อมูลของกูเกิลมีขึ้นหลังจากเครือข่ายสังคมออนไลน์เฟซบุ๊ก เผยแพร่รายงานว่า ประเด็นที่มีการถกเถียงกันมากที่สุดในเฟซบุ๊กคือโรบิน วิลเลียมส์ อีโบลา ฟุตบอลโลกและไอซ์ บัคเก็ต แชลลินจ์ ขณะที่ เซิร์จเอ็นจิ้นคู่แข่งอย่างยาฮู ระบุว่าคำค้นหายอดนิยมในปีนี้คือ สถานการณ์แพร่ระบาดของไวรัสมรณะอีโบลา.
กูเกิล ผู้ให้บริการเว็บไซต์เซิร์จเอ็นจิ้นยักษ์ใหญ่ของโลก เผยสถิติประจำปี 2557 ระบุคำที่ผู้ใช้ทั่วโลกค้นหามากที่สุดในปีนี้ คือ โรบิน วิลเลียมส์ ดาราตลกฮอลลีวูดชื่อก้องที่เสียชีวิตไปเมื่อเดือน ส.ค. 
กูเกิล,เว็บไซต์,เซิร์จเอ็นจิ้น,สถิติ,คำค้น,โรบิน วิลเลียมส์,เฟซบุ๊ก,ข่าวต่างประเทศ